Peste 1 milion de oameni au interacționat cu cele 200 de evenimente ale Romanian Creative Week 2024. Premieră națională: un moment de Realitate Augumentată, inclus în prezentarea colecției Irinei Schrotter
Peste 1 milion de oameni au interacționat cu cele peste 200 de evenimente ale Romanian Creative Week (RCW), cel mai important eveniment dedicat industriilor creative din UE, care s-a desfășurat la Iași în perioada 15 – 26 mai 2024. Alte peste 20 de milioane de interacțiuni ale publicului au existat și pe conturile evenimentului de pe rețelele sociale, fiind o creștere spectaculoasă, de aproximativ 25%, față de ediția precedentă.